
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2009. június 15. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (II. emelet, 201/a. sz.)

Jelen vannak: 

mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. 
Az Elnökségi Ülés napirendje. 

1. A 2009. 05. 20-i Taggyűlés megbeszélése.

· Elnökség

2. Aktuális Megyei Mérnöki Kamarai kérdések megbeszélése

· Elnökség

· Témák
:
Tervellenőrök megyei helyzete

Szakmai továbbképzési együttműködés SZIE-vel

Szakmai továbbképzések menetrendje

Tájékoztató szakcsoport rendezvényekről

Mérnök Műhely témák

Pénzlekötés

3. Tájékoztató MMK új elnökségének első üléséről

· Kovács István elnök

4. Megyei Mérnöki Kamara pályázaton nyert fejlesztési keretének felhasználása.

· Csejtei György elnökségi tag

5. Tagfelvételek, engedélyek, fellebbezések.

Dr. Bakos Ágnes titkár

6. Egyebek.

1. Tagfelvételek, engedélyek, fellebbezések.
Dr. Bakos Ágnes titkár

Dr. Bakos Ágnes titkár ismertette a tagfelvételi ill. az engedély-kérelmeket.

Az Elnökség az alábbi egyhangú határozatokat hozta a kérelmek teljesítéséről/elutasításáról:

30/2009. (VI.15.) GYMSMMK Elnökségi határozat
Az Elnökség 9 fő felvételéről döntött. Az új tagok: Fischer Szabolcs, Füleki-Tkálecz Péter, Chamikné Pál Viktória (Budapesti MK-tól áttéve lakcímváltozás miatt), Nagy Lajos, Bognár Attila, Vigh László, Hajdú Csaba, Csintalan Zoltán és Sipos Tamás.
31/2009. (VI.15.) GYMSMMK Elnökségi határozat
Jogosultságok ügyében előterjesztett kérelmek:

Meghosszabbítások:

Nagy András: 
VZ-korlátozott (Vízimérnöki korlátozott tervezés)


G-T (Épületgépész-mérnöki tervezés)

Polgár Antal: 
VZ-korlátozott (Vízimérnöki korlátozott tervezés)

Dr. Svejkovszky Ferenc: 
FA-12 (Faanyagvédelem szakértés)


FM-1 (Mezőgazdasági építészet szakértés)

Dr. Marosi György: 
FE-9 (Erdőgazdálkodási ökonómia szakértés)

Hável György Nándor: 
Mb5-SZ (Emelőgép technológiája és eszközeinek biztonsága szakértés)


Mb7-SZ (Építőipari kivitelezés technológiája és eszközeinek biztonsága szakértés)


Mb9-SZ (Feldolgozóipari tevékenység technológiája és eszközeinek biztonsága szakértés)

Kósa Miklós: 
W-K1-1 (Vasúti pályatervezési szakértés)


W-K1-2 (Vasúti felépítményszerkezeti szakértés)


W-K1-3 (Vasúti pályaépítési és –fenntartási szakértés)

Új engedélyek:

Buzgó Zsolt: 
ENt-Sz (Épületenergetikai szakértés)

Nagy András: 
ENt-Sz (Épületenergetikai szakértés)

Galazka Tibor: 
V-T (Építmény villamosmérnöki tervezés)


EN-T (Energetikai /létesítményi és technológiai/ tervezés)

Vigh László: 
G-D-36 (Daruk, emelőberendezések, emelőszerkezetek szakértés)

Kovács József: 
VZ-T (Vízimérnöki tervezés)

Sipos Tamás: 
W-K3-7 (Járműtervezés műszaki szakértés)

Nagy Lajos: 
FW-V-19 (Meliorációs beruházások műszaki tervezése szakértés)


FW-V-20 (Rekultiváció nem mezőgazdasági területeken szakértés)


SZKV-hu (Hulladékgazdálkodás szakértés)


SZKV-vf (Víz- és földtani közeg védelem szakértés)

Csintalan Zoltán: 
W-K3-4 (Közúti jármű vizsgálati szakértés)


G-D-12 (Mezőgazdasági erőgép, talajművelő gép szakértés)


G-D-36 (Daruk, emelőberendezések, emelőszerkezetek szakértés)


G-D-40 (Útépítőgépek szakértés)


G-E-5 (Autóbusz szakértés)


G-E-6 (Teherszállító járművek szakértés)

Továbbképzési kötelezettségből hiányzik. Ha megvan, utána megújítható:

Fábián Zoltán: 
HI-korlátozott (Hírközlési és mérnök informatikai korlátozott tervezés)

Dr. Koppány Attila: 
T-Sz (Tartószerkezeti szakértés)


ÉSz-Sz (Épületszerkezeti szakértés)


ÉF-Sz (Épületfizikai szakértés)

Új engedély (megadható, ha a jogosultsági vizsgát megszerzi!)

Szőke László: 
ENt-Sz (Épületenergetikai szakértés)

Karácsonyi Zsolt: 
ENt-Szk (Épületenergetikai korlátozott tevékenység /tanúsítás/)

Bognár Attila: 
GT-korlátozott (Geotechnikai korlátozott tervezés)


T-korlátozott (Tartószerkezeti korlátozott tervezés)

Elutasítás

Eszes Tibor: 
T-T (Tartószerkezeti teljes körű tervezés) kérelme elutasítva, mivel kérelmező nem rendelkezik egyetemi végzettséggel, de a korlátozott T-korl. jogosultság megadva!

Vezető tervezői címet kaptak az MMK-tól →tervellenőrzés kiterjesztéséről határozat

Benkő Imre Sándor: 
G-T-Tell (Tervellenőrzésre is kiterjesztett épületgépész-mérnöki tervezés)

Fertőszegi Ernő: 
G-T-Tell (Tervellenőrzésre is kiterjesztett épületgépész-mérnöki tervezés)

Sleiner György: 
V-T-Tell (Tervellenőrzésre is kiterjesztett villamosmérnöki tervezés)

2. A 2009. 05. 20-i Taggyűlés megbeszélése.
Kovács István: 

A taggyűlésen szép számmal képviseltette magát a tagság. Egy kicsit nagyobb aktivitást várnék a tagságtól. 

Bartal György: 

Markó László kitüntetése miatt voltak ott a vízügyes szakmából. Második része a taggyűlésnek kifejezetten jó volt. Révi Zsolt előadása kifejezetten jó volt. 

Bogár Zsolt: 
Szerintem Révi Zsolt több kérdést hagyott nyitva, mint amennyit megválaszolt. Én egy főépítésztől több előremutató választ várnék. Nagyon sok bizonytalanságot látok a város jövőképében. 

Csejtei György: 
Amit Ő exponált, abból látszik, hogy nagyon sok minden nincs letisztázva. A sportcsarnok tanulmányterve erre jó példa. A Fehérvári úti alternatíva el van vetve, új alternatíva nincs. 

Bogár Zsolt: 
Nem tudják Kiskút és a Püspökerdő sorsát. A Marcalvárosi uszoda helye nem tud eldőlni. 

3. Aktuális Megyei Mérnöki Kamarai kérdések megbeszélése
Kovács István: 

A tervellenőrök helyzete a megyében szerintetek miképpen alakul? Mi a véleményetek egy olyan szabályzat-módosításhoz, mely szerint nem az Országos Kamaránál kellene beadni, hanem itt kellene minősíteni. Nem kellene nagy bürokrácia, egyszerűbben oda lehetne ítélni. Eddig csak az országos tagozatok adták ki a vezető tervezői jogosultságokat. Máshogyan nem megy, mint akkreditált szakcsoport minősítők lennének, akik kiadhatnák a címeket. 
Csejtei György: 
A bürokratikus részhez nem akarok hozzászólni, szerintem a terület ezt bármikor meg tudja csinálni. Téveszme van a tervellenőrzést illetően. Ez nincs tisztességesen publikálva. A tervellenőrök félnek a felelősségtől. Ezt világosan kellene megfogalmazni. A másik a díjazás kérdése. Tipikus példa, az etikai bizottság előtt van a tervellenőri ügy, a kamara panaszolt be két statikust. 

Kovács István: 
A tervellenőrzés mikéntjét kellene definiálni. Következő feladatom az lenne, hogy a tagozatokkal egyeztetve kellene a metodikát összeállítani. 

Szabó Péter: 
Pontosítani kellene az egyes terv-részek ellenőrzésének mikéntjét, gondolok itt a higiéniai, munkabiztonsági részekre. A tervdokumentációnak van egy jól kialakult szakmai része, ezt kellene végiggondolni, a két eltérő struktúrát kellene közös nevezőre hozni. 

Szalai Kálmán. 
A korábbi feltételekhez képest a mostani egyszerű. Én ezt nem tartottam problémásnak. Nem feladata a tervellenőrnek, hogy a gazdaságosságot vizsgálja. 
Bartal György: 
Két dolgot vetettél fel, az egyik a minőség és felelősség, a másik, hogy miért van ilyen kevés tervellenőr. Nyilván, fontos, hogy mi a kereslet a tervellenőr iránt. 

Csejtei György: 
Önkormányzati beruházásnál kötelező. 

Bartal György: 
Ha kereslet lesz, többen fognak jelentkezni. 

Kovács István: 

Még egy anomália, ma már ott tart, hogy ez az építészek vadászterülete. Nagyon rossz irányba megy. Rosszul vezettük be és ebből csak rossz tud kisülni. 

Bogár Zsolt: 
Lehet-e abba az irányba menni, hogy ne legyen? 

Kovács István: 

Igen, van már ilyen kezdeményezés. 

Kovács István: 
Ami a továbbképzéseket illeti: Megállapodás született az UNIVERSITAS Kht-vel, hogy Ők szervezik a kamara által biztosított kötelező jogi és szakmai továbbképzéseket. A szakmai továbbképzés menetrendje elkészült.
A szakcsoporti rendezvényekről kérek tájékoztatót. 

Koch Péter: 
A szakcsoport egyharmada jelentkezett. Több szakmaiság kellene bele, a jogi rész menjen az általános részbe. A tematika összeállításában kellene közreműködnünk.

Kovács István: 
Friss, szakmai előadásokra mindig van pénze a kamarának, ilyennel lehet a tagságot odahozni. 

Koch Péter: 
Lehet értelmes előadást szervezni. 

Kovács István: 

Lényeges, hogy a továbbképzések kötelező részét ingyenessé tettük. A szakcsoport lényege lenne, hogy a fiatalokat be kellene hozni a kamara vérkeringésébe. 
Mérnök Műhely:
Csejtei György: 

Összefoglaló táblázat készült a Mérnök Műhely munkáinak bevételeiről és költség-elszámolásunkról. 468.110,- Ft maradvány van. Még vannak esedékes kiadásaink (továbbképzések) amire ez az összeg nem lesz elégséges. Meg kell mozdulni a Mérnök Műhely munkáinak, mert ez egy jó konstrukció. 
Kovács István:

Az év első felében vannak a kamarai befizetések és ameddig ezt nem utaltuk át, addig le lehet kötni. Erre szeretnék javaslatot kapni. 

Bogár Zsolt: 

Havi lekötésekkel kellene a Budapest Banknál lekötni a pénzeket. 

Csejtei György: 

10 millió forintos lekötéseket kellene eszközölni három vagy hat hónapos lekötéssel. 

32/2009. (VI.15.) GYMSMMK Elnökségi határozat
Az Elnökség egyhangú döntéssel úgy határozott, hogy a Győr-Moson-Sopron Megyei Mérnöki Kamara szabad pénzeszközeit a Budapest Banknál három vagy hat hónapos lekötéssel helyezi el. 
4. Tájékoztató az MMK új elnökségének első üléséről
Kovács István: 
Az új Elnökség megkezdte a működését. Én azt tudom mondani, hogy elég jól indult el az Elnökség működése. Ebben az Elnök asszonynak nagy szerepe van. 
A június 8-i elnökségi ülésen az elnökség több határozatot hozott a következő kérdésekben:
· Elnökségi ülések lebonyolítása. 

· 7 határozat szólt az FB küldöttgyűlésen tett felvetéseinek megválaszolásáról. 

· Határozat született az SZMSZ jobbítása tárgyában (véleményezés, módosítási javaslatok) 
· Határoztak az FB elnöke és a korábbi elnök közötti vita lezárásáról. 

· Határozat született arról, hogy az Elnökség szeptemberig kidolgoz egy munkatervet, és eszerint dolgozik. 

· Bizottság jött létre a Magyar Mérnöki Kamara pénzügyi és gazdasági átvilágítására. 

5. Megyei Mérnöki Kamara pályázaton nyert fejlesztési keretének felhasználása.

Csejtei György: 

Pályázatot írtak ki a kamarák határozatai támogatására. Az eredeti pályázatot 3 millió forintos értékkel állítottuk be, most a pályázatot gyorsan kellett készíteni. Négy minta határozatot kellett beadni. Nyertünk 1,5 millió forintot. Elköltöttük a pénzt a következőkre: 

· Irodai infrastruktúra-fejlesztés (monitor, notebook, telefax-szkenner, projektor)

· a fentiek után megmaradó pénzt kifizettük bérre, számítógépes karbantartásra, irodaszer vásárlásra, megbízási díjra.
Kovács István:
A projektort kölcsön lehet kérni, ennek a rendjét ki kell dolgozni. Kamarai célokra felhasználható a berendezés. 
- kmf. -


  / Dr. Bakos Ágnes/





   / Kovács István /

